ফিল্মি কায়দায় বোমার আঘাতে উড়িয়ে দেওয়া হবে সলমনের গাড়ি!

ওয়েব ডেস্ক: এ যেন ফিল্মি কায়দায় বোমার আঘাতে উড়িয়ে দেওয়া হবে সল্লুভাই-এর গাড়ি। সলমনকে(Salman Khan) আবার একবার প্রাণনাশের হুমকি(Death threat)। এবার বোমা বিস্ফোরণে অভিনেতার গাড়ি উড়িয়ে দেবার হুমকি দেওয়া হল বলে অভিযোগ। এর আগে বাড়িতে ঢুকে খুন করার হুমকি দেওয়া হয়েছিল।
প্রসঙ্গত, মুম্বইয়ের ওরলি পরিবহন বিভাগের হোয়াটসঅ্যাপ নাম্বারে এই হুমকি মেসেজটি পাঠানো হয়েছিল। ওরলি থানায় একটি অভিযোগ দায়ের করা হয়েছে। তদন্তকারীরা অভিযোগ খতিয়ে দেখছেন। বিগত দু বছরে পঞ্চমবার সলমন হুমকি পেলেন।

আরও পড়ুন:নববর্ষে ইলিশ মাছের ভর্তা, শুটকি সবই নিজের হাতে রেঁধেছেন জয়া!

অভিনেতা তার পরিবারের সঙ্গে মুম্বইয়ের বান্দ্রার ‘গ্যালাক্সি অ্যাপার্টমেন্টে’ থাকেন। লরেন্স বিষ্ণোই গ্যাং(Lawrence Bishnoi gang)-এর সঙ্গে যুক্ত ব্যক্তিরা সলমনের বাড়িতে গত বছর গুলি চালিয়েছিল। এরপর থেকেই অভিনেতার নিরাপত্তা আরো জোরদার করা হয়। প্রসঙ্গত, গত বছর মুম্বই পুলিশ অভিনেতাকে তার পানভেল ফরম হাউসে হত্যা করার একটি ষড়যন্ত্রের কথা উন্মোচন করেছিলেন। বিষ্ণোই-গুন্ডারা অভিনেতাকে অনুসরণ করে তার ফার্মহাউসে এসে হত্যা করার পরিকল্পনা করেছিল বলে অভিযোগ।

একথা অনেকেই জানেন যে অভিনেতার প্রতি বিষ্ণোই এর ঘৃণার কারণ, ৯০ এর দশকে কৃষ্ণসায়ার শিকারে সলমনের যুক্ত থাকার কারণ। বিষ্ণোই সম্প্রদায় কালো হরিণকে পবিত্র মনে করে। যদিও আদালত এই হরিণ শিকারের মামলা ইতিমধ্যেই খারিজ করে দিয়েছে। তাহলেও লরেন্সের দাবি সলমন রাজস্থানে গিয়ে কৃষ্ণসার হরিণ হত্যা করেছেন। এজন্য তাকে ক্ষমা চাইতে হবে।